Orehøjgård Grundejerforening
Cvr nr. 30150783
v/formand Nina Bærentsen, Elmelunden 26 3370 Melby

Indkaldelse til ordinær generalforsamling for 
Orehøjgård Grundejerforening
Søndag d.11 juni 2023 på Ølsted kro Hovedgaden 16 3310 Ølsted kl 10
Generalforsamlingen holdes i forlængelse af Trappelaugets generalforsamling.
Generalforsamlingen for Trappelauget starter kl 10 og generalforsamlingen for Grundejerforeningen følger senest kl 11. Husk når I ankommer at blive krydset af, så vi har styr på antal stemmeberettigede deltagere. Der vil blive serveret et stykke smørrebrød samt kaffe/the/vand.
Bindende tilmelding med oplysning om du deltager sendes pr email til formanden, og af hensyn til bestilling af kuverter senest d.6 juni 2023. Det vil ikke være muligt at tilmelde sig efter denne frist!
Dagsorden:
1. Valg af dirigent
2. Valg af referent
3. Bestyrelsens beretning ved formanden
4. Forelæggelse af regnskabet til godkendelse
5. Fastsættelse af kontingent til foreningen, bestyrelsen foreslår 0 kr
6. Forslag fra medlemmer, 1.forslag om udarbejdelse af lokalplan se vedhæftede bilag.       Bestyrelsen er overordnet enige i, at store hegn ikke bør foretrækkes som afskærmning, men finder ikke, at det er et egentligt problem i vores grundejerforening. I.h.t. vores servitutter må vi kun have raftehegn og naturhegn og ikke massive plankehegn ud mod vej el skel. De viste hegn hidrører (så vidt ses) ikke fra vores forening, men andre grundejerforeninger i området. 
7. Forslag fra bestyrelsen, ingen forslag
8. Valg til bestyrelse mm.                                                                                                                                      På valg er Kasserer Jesper Petersen (villig til genvalg) og Marianne Buhl (ønsker ikke genvalg) der skal således vælges et nyt medlem til bestyrelsen. Bestyrelses suppleanter er Bettina Brandt Santin, Kastanielunden 19 og Lars Hostrup, Birkelunden 23. Suppleanter vælges for 1 år af gangen. Revisor Birger Erik de Gier, Birkelunden 14 (villig til genvalg). Revisorsuppleant Frank Galsøe, Elmelunden 14.           
9. EVT
Næste generalforsamling
Dato for næste generalforsamling bliver annonceret på hjemmesiden www.orehoejgaardgrundejerforening.dk primo februar 2024
Afstemninger Der kan stemmes ved fuldmagt. I henhold til§ 4.2 i grundejerforeningens vedtægter kan et medlem højst repræsentere 3 stemmer foruden sin egen stemme. 
Den 26. maj 2023, Nina Bærentsen, formand
